Source: https://essence.eu/fi/legal/
Timestamp: 2019-04-19 12:40:38+00:00

Document:
Osa I: Yleiset ehdot
essence-kosmetiikkamerkin verkkosivut toimivat cosnova GmbH -yhtiön ja sen tuotemerkkien (jäljempänä "cosnova") edustuksena internetissä. Sivujen tarkoitus on tarjota tietoa sekä hyperlinkkejä muille oleellista tietoa sisältäville sivustoille. Sivuilla oleva tieto on tarkoitettu yksinomaan tiedotustarkoituksiin. cosnova ei ota vastuuta tiedon todenmukaisuudesta, täydellisyydestä tai ajantasaisuudesta.
cosnova on vastuussa ainoastaan yhtiön itsensä tuottamasta, julkaisemasta ja levittämästä tiedosta. Käyttöehtoja sovelletaan verkkosivujen www.essence.eu, www.essence-cosmetics.com, minkä tahansa essence-beautyfriends.eu-verkkotunnuksen alaisen sivun ja muiden edellämainittujen verkkotunnusten alasivujen sisältöön sekä verkkosivustoihin essence.eu, essence-cosmetics.com, muuhun cosnovan ja sen tuotemerkkien internet-edustukseen sekä minkä tahansa essence-kosmetiikkatuotteiden tarjoamiin verkkopalveluihin (jäljempänä "essence-kosmetiikkasivustot").
§ 2 Vastuu
cosnova ei vastaa essence-kosmetiikkasivustoilla jaellusta sisällöstä ja ohjelmistosta tai kyseisen sisällön tai ohjelmiston käytöstä mahdollisesti aiheutuvista vahingoista, elleivät kyseiset vahingot ole sattuneet cosnovan, sen työntekijöiden tai alihankkijoiden tahallisesta toiminnasta tai törkeästä huolimattomuudesta. Tämä koskee kaikenlaisia vahinkoja, erityisesti vahinkoja jotka voivat sattua tiedonvälitysvirheiden, -viiveiden tai -katkojen, teknisen laitteiston ja palvelun vikojen, virheellisen sisällön, tiedon katoamisen tai poistamisen tai virusten vuoksi, sekä palvelua käyttäessä muulla tavalla aiheutuneita vahinkoja.
cosnova ei vastaa essence-kosmetiikkasivuilta linkkien kautta ohjattujen, kolmansille osapuolille kuuluvien verkkosivustojen sisällöstä, oikeellisuudesta, lainmukaisuudesta tai toimintakapasiteetista. Käyttäjä siirtyy linkkien kautta sivuille omalla vastuullaan.
§ 3 Tekijänoikeudet
Minkä tahansa essence-kosmetiikkasivuston sisältö on tekijänoikeuslain suojaama. Sisältöä saa käyttää ainoastaan voimassa olevan tekijänoikeuslainsäädännön mukaisesti. Tätä verkkosivua ei saa muokata, kopioida, julkaista muualla, välittää, levittää tai tallentaa ilman cosnovan suostumusta. essence-kosmetiikkasivustojen kautta saatavilla olevaa aineisto on tarkoitettu ainoastaan yksityiseen, ei-kaupalliseen käyttöön ja sitä tule ehdottomasti käyttää tekijänoikeuslakien mukaisesti.
Yksinkertainen lisenssi, joka ei ole yksinoikeudellinen eikä siirrettävissä kolmannen osapuolen käyttöön, voidaan myöntää soveltuvuuden mukaisesti cosnovan ladattaviksi tarjoamille ohjelmistoille, tiedostohakemistoille, tiedostoille ja niiden sisällölle. Lisenssi on rajoitettu yhteen latauskertaan ja tallennuskäyttöön. cosnova pidättää kaikki muut, laajemmat oikeudet. Edellämainittujen myynti ja käyttö kaupallisiin tarkoitukseen on erityisesti kielletty. cosnova ei vastaa ylivoimaisen esteen tai muun cosnovan vastuualueen ulkopuolella olevan tilanteen aiheuttamista saatavuusvirheistä, erityisesti virheistä yhteysverkkojen ja porttien välillä. cosnova ei takaa, että essence-kosmetiikkasivustot toimivat katkotta ja virheettä tai että mahdollisia vikoja korjataan. cosnova ei myöskään takaa essence-kosmetiikkasivustojen sisällön oikeellisuudesta.
§ 4 Tietoturva
cosnova on vastuussa tietoturvaan liittyvän lainsäädännön noudattamisesta ja tietoliikenteen salassapidon kunnioittamisesta. Lisätietoja aiheesta osassa II "Yksityisyys/tietoturva: tietoa käyttäjien henkilötietojen keräämisestä, käsittelystä ja käytöstä".
§ 5 Muutokset käyttöehdoissa
cosnova pidättää oikeuden tehdä muutoksia näihin käyttöehtoihin milloin tahansa. Käyttöehtojen muutoksista ei tehdä erillisiä ilmoituksia. Käyttäjien tulee tarkistaa käyttöehdot itsenäisesti tasaisin väliajoin muutosten varalta.
§ 6 Loppusäännös
Saksan lainsäädäntö on ainoa taho, joka hallinnoi näitä käyttöehtoja sekä kaikkia lakiin liittyviä suhteita käyttäjien ja essence-kosmetiikkasivustojen välillä. Käyttöehtojen yksittäisten osioiden mitätöityminen ei vaikuta muiden käyttöehtojen voimassaoloon.
Osa II: Yksityisyys/tietoturva: tietoa käyttäjien henkilötietojen keräämisestä, käsittelystä ja käytöstä
Verkkosivujemme käyttäjien luottamus siihen, että heidän henkilötietojaan käsitellään asianmukaisesti, on elintärkeää verkkopalvelumme menestykselle. Siksi cosnova pitää tietoturvaa erityisen tärkeänä asiana. Käyttäjätietojen kerääminen, käsittely (sisältäen tietojen tallennuksen, muutokset, välityksen, eston ja poistamisen) sekä käyttö tapahtuu ainoastaan voimassa olevien tietoturvasäännösten mukaisesti. cosnova tarjoaa alla lyhyen kuvauksen periaatteista, joiden mukaisesti se kerää, käsittelee ja käyttää käyttäjätietoja.
§ 1 Henkilötiedot
Henkilötiedot ovat inventaariodataa, kuten henkilön nimi ja osoite, sekä käyttäjädataa, kuten verkkotunnuksen nimi ja IP-osoite. Tiedot tulevat saataville, kun käyttäjät osallistuvat kyselyyn tai kilpailuun tai tilaavat uutiskirjeen tai palvelun (esim. beauty friends) (ks. § 2 alla).
§ 2 Henkilötietojen keräys, käsittely ja käyttö
Henkilötietoja ei yleisesti ottaen kerätä, käsitellä ja/tai käytetä, jos käyttäjä vain vierailee essence-kosmetiikkasivustoilla. Jos käyttäjän nimi-, sähköpostiosoite- tai muita henkilötietoja kerätään, käsitellään tai käytetään erityispalveluihin liittyen (esim. käyttäjän osallistuessa kyselyyn tai internet-kilpailuun tai tilatessa uutiskirjeen), cosnova ilmoittaa siitä asianmukaisella hetkellä ja pyytää käyttäjän hyväksyntää soveliaaseen tietoturvailmoitukseen. Mikäli henkilötietoja kerätään, käsitellään ja käytetään, cosnova noudattaa tietoturvasäännöksiä, erityisesti sitä, että tietoja käsitellään luottamuksellisesti. Henkilötietoja ei luovuteta kolmansille osapuolille ilman käyttäjän erikseen antamaa lupaa tai ellei cosnova ole lain perusteella velvollinen ilmoittamaan tietoja esimerkiksi lakisäädöksen tai virallisen määräyksen takia. cosnova käyttää käyttäjien henkilötietoja markkinointitarkoituksiin ainoastaan, jos käyttäjä on erikseen suostunut siihen. Alla esimerkkejä tilanteista, joissa cosnova saa kerätä, käsitellä ja käyttää käyttäjien henkilötietoja:
Kilpailut ja arvonnat: jos käyttäjä osallistuu cosnovan järjestämään kilpailuun tai arvontaan, cosnova saattaa pyytää käyttäjää ilmoittamaan (1) nimensä, (2) syntymäaikansa, (3) sähköpostiosoitteensa, (4) puhelinnumeronsa ja/tai (5) postiosoitteensa, jotta cosnova voi ilmoittaa käyttäjälle mahdollisesta voitosta ja varmistua siitä, että jokainen käyttäjä osallistuu kilpailuun vain kerran. Yritykset manipuloida kilpailua osallistumalla useita kertoja tai lähettämällä useita ääniä saattavat johtaa siihen, että käyttäjä poistetaan kilpailusta tai hänen IP-osoitteensa estetään essence-kosmetiikkasivustoilla. cosnova EI yleensä käytä kilpailuissa tai arvonnoissa kerättyjä henkilötietoja markkinointitarkoituksiin ilman käyttäjän erillistä suostumusta.
Uutiskirje: jos käyttäjä on rekisteröitynyt cosnovan uutiskirjeen jakelulistalle, cosnova pyytää käyttäjää ilmoittamaan sähköpostiosoitteen, johon säännöllisesti ilmestyvä uutiskirje tilataan. Lisätietoja uutiskirjeen käytöstä, mukaan lukien vaihtoehto, josta tilaus voidaan peruuttaa ja henkilötiedot poistaa, löytyy cosnovan "Uutiskirjeen erityiskäyttöehdot" -kohdasta. Erityispalvelut: jos käyttäjä hyödyntää muita rekisteröintiä vaativia erityispalveluja, cosnova kerää, käsittelee ja käyttää niitä tietoja, jotka tarvitaan palveluiden tuottamiseksi käyttäjälle.
§ 3 Käyttäjätiedot
Kun käyttäjä vierailee missä tahansa essence-kosmetiikkamerkin verkkopalvelussa, cosnova voi tallentaa neljän (4) arkipäivän ajaksi pyynnön lähettäneen tietokoneen verkkotunnuksen nimen tai IP-osoitteen, asiakkaan tiedostopyynnön (tiedoston nimen ja URL:n), http-vastauskoodin, internet-sivun, jolta käyttäjä saapui essence-kosmetiikkamerkin verkkopalveluun, sekä käyttäjän vierailun päivämäärän ja keston. Tiedot tallennetaan cosnovan verkkopalvelujen ja televiestintäpalvelujen/-välineiden virheiden tai väärinkäytön tunnistamiseksi, jolloin tietoa käytetään täydentävien asiayhteyksien havainnollistamiseen ja/tai selontekotarkoituksiin. Käyttäjätietoja ei arvioida yleisten käyttäjäprofiilien luomiseksi. Jos virheitä tai väärinkäyttöä havaitaan, cosnova pidättää oikeuden ilmoittaa asiasta virkavallalle. Käyttäjätietoja ei käytetä muuhun kuin määriteltyyn tarkoitukseen eikä luovuteta kolmansille osapuolille ellei asiasta ilmoiteta erikseen (esimerkiksi verkkokilpailun suorittamiseksi).
§ 4 Erityisehtoja ulkoisille kolmansien osapuolten verkkopalveluille ja -työkaluille
4.1	Evästeiden käyttö
Eväste on pieni tekstitiedosto, jonka verkkopalvelin lähettää, kun käyttäjä vierailee internet-sivulla. Tiedosto tallennetaan väliaikaisesti käyttäjän kovalevylle. Jos käyttäjä vierailee palvelimella uudelleen, käyttäjän selain lähettää aiemmin vastaanotetun evästeen takaisin palvelimelle. Näin palvelin kykenee arvioimaan vastaanottamaansa tietoa eri tavoin. Evästeet mahdollistavat esimerkiksi ponnahdusmainosten hallinnoimisen ja tekevät internet-sivustojen navigoinnista helpompaa. Kuinka cosnova käyttää evästeitä? Kun käyttäjä vierailee jollain cosnovan essence-kosmetiikkasivustoista ensimmäistä kertaa, käyttäjän selaimeen lähetetään eväste, joka sitten tallennetaan käyttäjän kovalevylle. Seuraavilla vierailuilla evästettä käytetään yksinomaan sen määrittämiseen, onko käyttäjä vieraillut verkkopalvelun tietyllä sivulla aiemmin. Jos evästettä ei käytetä alla kuvailtuihin erityistoimintoihin, se kerää tilastotietoa essence-kosmetiikkasivujen vierailuista luomatta henkilökohtaista profiilia.
Jos käyttäjä aktivoi automaattisen kirjautumistoiminnon, hän lähettää myös evästeen verkkopalvelumme asiaankuuluvalta sivulta. Käyttäjän rekisteröintitiedot tallennetaan evästeelle, jotta käyttäjä voidaan tunnistaa seuraavilla vierailuilla ja hänen ei tarvitse kirjautua sisään uudelleen. Käyttäjä voi kytkeä automaattisen kirjautumistoiminnon pois päältä koska tahansa. Jos käyttäjä ei halua hyötyä evästeistä, cosnovan verkkopalvelua voi totta kai käyttää myös ilman evästeitä. Yleisesti ottaen jokainen selain voidaan asettaa estämään evästeiden käyttö. Tässä tapauksessa cosnova haluaa kuitenkin huomauttaa, että toimintoihin liittyvien evästeiden estäminen saattaa vaikeuttaa essence-kosmetiikkasivustojen käyttöä, sillä jotkin toiminnot ovat käytössä vain, mikäli toimintoihin liittyvät evästeet on sallittu.
Jotkin essence-kosmetiikkasivustoista käyttävät Google Analyticsiä, Google Incin ("Google") tarjoamaa verkkoanalyysipalvelua. Google Analytics käyttää evästeitä ja saattaa tallentaa käyttäjän IP-osoitteen, mikäli liitännäisiä käynnistetään. Evästeiden luoma tieto käyttäjän tavoista käyttää essence-kosmetiikkasivustoja (mukaan lukien IP-osoite) siirretään Googlen palvelimelle Yhdysvalloissa ja tallennetaan sille. Tietoa käytetään keräämään Googlelle dataa käyttäjän internet-käytöstä ja luomaan raportteja käyttäjän toiminnasta essence-kosmetiikkasivustoilla sekä muiden palvelujen luomiseen ja optimointiin. Laki saattaa myös vaatia Googlea luovuttamaan tietoja kolmansille osapuolille tai kolmannet osapuolet saattavat käsitellä tietoja Googlen pyynnöstä. Google luo myös yhteyksiä käyttäjän IP-osoitteen ja muiden Google-palvelujen välillä. Siirtymällä essence-kosmetiikkasivustoille käyttäjä hyväksyy käyttäjästä edellämainituilla tavoilla kerättyjen tietojen käsittelyn edellämainittuihin tarkoituksiin. Käyttäjä voi kieltää Googlen suorittaman tietojen keräyksen ja käytön koska tahansa. Google Analyticsin IP-osoitteiden rekisteröintiin liittyen cosnova haluaa tiedottaa, että cosnova käyttää kyseistä Google-palvelua “anonymizeIp()”-lisäosalla. Lisäosan perusteella IP-osoitteita käsitellään ainoastaan suppeasti, jotta henkilöön ei voitaisi luoda suoraa yhteyttä.
Jotkin essence-kosmetiikkasivustot käyttävät Google Maps -palvelua, joka integroi maantieteellistä tietoa kuten karttoja ja satelliittikuvia Google Incistä ("Googlesta") essence-kosmetiikkasivustoille. Google Maps käyttää evästeitä ja saattaa myös käyttää ns. web bugeja (näkymättömiä kuvia, jotka koostuvat vain yhdestä pikselistä). Kumpikin teknologia sallii Googlen arvioida käyttäjän toimia. Google kerää, käsittelee ja käyttää käyttötietoja, kuten IP-osoitteen sekä soveltuvuuden mukaisesti selaimen tyypin ja käyttäjän sekä internet-palveluntarjoajan käyttöjärjestelmän. Kyseiset tiedot voidaan yhdistää muista Google-palveluista saatuihin tietoihin. Google välittää dataa myös valtuutetuille yhteistyökumppaneilleen. Käyttämällä essence-kosmetiikkasivustoja käyttäjä suostuu tietojensa keräämiseen, käsittelyyn ja käyttöön Googlen toimesta yllämainituilla tavoilla ja yllämainittuihin tarkoituksiin.
4.4	Google JavaScript-kirjastot
Jotkin essence-kosmetiikkasivustot käyttävät Googlen JavaScript-kirjastoja. Javascript-kirjastot ovat ohjelmistokirjastoja, jotka sallivat essence-kosmetiikkasivustojen tiettyjen ominaisuuksien muotoilun ja/tai automatisoinnin. Kun Google-kirjastoihin otetaan yhteyttä käyttäjän selaimesta, Google kerää, käsittelee ja käyttää käyttötietoja kuten IP-osoitteen ja soveltuvuuden mukaisesti selaimen tyypin ja käyttäjän ja internet-palveluntarjoajan käyttöjärjestelmän. Tieto yhdistetään muista Google-palveluista saatuihin tietoihin ja se sallii Googlen tarkastella käyttäjän käyttötapoja. Google välittää kyseisiä tietoja myös valtuutetuille yhteistyökumppaneilleen. Käyttämällä essence-kosmetiikkasivustoja käyttäjä suostuu tietojensa keräämiseen, käsittelyyn ja käyttöön yllämainituilla tavoilla ja yllämainittuihin tarkoituksiin Googlen toimesta.
4.5	Erityisehtoja Facebook-käyttäjille
cosnovan verkkosivut käyttävät social plugin -toimintoja sekä Facebook Incin, 1601 S. California Ave, Palo Alto, CA 94304, USA ("Facebook") tarjoaman facebook.com-sosiaalisen median seuranta- ja valvontatyökaluja. Jos käyttäjä siirtyy essence-kosmetiikkasivustoille, joihin on lisätty kyseisiä toimintoja tai työkaluja, käyttäjän selain luo yhteyden Facebook-palvelimiin. Facebook vastaanottaa näin tietoa siitä, että käyttäjä on vieraillut cosnovan verkkosivulla. Facebook asentaa evästeen käyttäjän laitteeseen seurantatarkoituksia varten. Jos käyttäjä on kirjautuneena Facebookiin, Facebook voi lisätä käyttäjän Facebook-profiiliin tietoa vierailusta cosnovan verkkosivulle. Jos käyttäjä käyttää Facebookin plugin-toimintoja esimerkiksi napsauttamalla "Tykkää"-painiketta, tiedot siirretään suoraan Facebookille ja tallennetaan. Lisätietoja henkilökohtaisten tietojen keräämisestä, käsittelystä ja käytöstä löytyy Facebookin yksityisyysasetuksista sivulla http://www.facebook.com/policy.php. Jos käyttäjä ei tahdo Facebookin seuraavan toimiaan, käyttäjän on kirjauduttava ulos Facebookista ennen cosnovan verkkosivulla vierailua sekä poistettava kolmansien osapuolien evästeet käytöstä selaimen asetuksissa.
4.6	Twitter-toiminnot
Jotkin essence-kosmetiikkasivustoista käyttävät Twitter Incin, 795 Folsom St., Suite 600, San Francisco, CA 94107, USA, toimintoja ja palveluja ja ovat yhteydessä Twitteriin käyttämällä "Twitter-" tai "Seuraa-" painiketta tai linkkiä tai sinisen linnun kuvaa. Tämä mahdollistaa tekstin tai sivun jakamisen tai aiheen tai tilin seuraamisen Twitterissä. Jos vierailet sivulla, jossa on kyseinen painike, selaimesi luo yhteyden Twitter-palvelimiin välittääkseen painikkeen sisällön selaimellesi. cosnova ei vaikuta Twitterin palvelujen käytöstä mahdollisesti aiheutuvaan tiedonkeräyksen ja -luomisen määrään eikä voi siis kertoa käyttäjille enempää kuin mitä itse tietää. Siksi vain IP-osoitteesi sekä jokaisen sivun URL lähetetään painiketta painamalla. cosnovalla ei ole tietoa siitä, käyttääkö Twitter tätä tietoa muihin tarkoituksiin. Lisätietoja Twitterin yksityisasetuksista sivulta http://twitter.com/privacy.
§ 5 Tietojen korjaus ja poisto
Mikäli käyttäjä epäilee cosnovan tallentaneen käyttäjästä virheellisiä henkilötietoja tai haluaa henkilötietonsa poistettavan, pyydämme ottamaan yhteyttä cosnovan tietoturvapäällikköön osoitteessa: datenschutz@remove-this.cosnova.com.
§ 6 Vastuu yhteistyökumppaneiden verkkosivuista
cosnova tarjoaa essence-kosmetiikkasivustoilla linkkejä useiden cosnovan yhteistyökumppaneiden sivustoille ja verkkopalveluihin. Kyseiset kumppanit ovat cosnovaan nähden kolmansia osapuolia, joilla on erilliset tietoturva-asetuksensa. cosnova ei ota vastuuta muiden yhtiöiden tai kolmansien osapuolien, erityisesti Facebookin tai muiden sosiaalisen median verkostojen tiedonkäsittelystä. cosnova pyytää käyttäjiä tutustumaan kyseisten yhteistyökumppaneiden ja sivustojen omiin tietoturvakäytäntöihin.
§ 7 Tietoturva
cosnova uskoo olevansa velvollinen varmistamaan käyttäjiensä tietojen salassapidon. Estääkseen luvattoman pääsyn tietoihin tai niiden luvattoman luovuttamisen ja varmistaakseen tietojen oikeellisuuden ja asianmukaisen käytön cosnova on ottanut käyttöön sopivia teknisiä ja järjestelmällisiä keinoja, joilla cosnovan verkossa pyytämät tiedot turvataan. cosnova ei kuitenkaan ota vastuuta tai ole vahingonkorvausvelvollinen, mikäli käyttäjätietoja paljastuu tiedonvälityksessä tapahtuneiden virheiden ja/tai kolmansien osapuolien luvattoman pääsyn seurauksena. cosnova haluaa myös muistuttaa käyttäjiä, että kaikki salaamaton tiedonsiirto verkossa on turvatonta.
§ 8 Lisätietoja/ehdotuksia
cosnova tarjoaa mielellään lisätietoja ja ottaa vastaan tietoturva-aiheisia ehdotuksia osoitteessa datenschutz@remove-this.cosnova.com.
§ 9 Muutokset tietoturvakäytäntöihin
cosnova pidättää oikeuden tehdä muutoksia näihin tietoturvakäytäntöihin koska tahansa ilman erillistä kirjallista ilmoitusta olemassa olevien tietoturvasäännösten mukaisesti. Muussa tapauksessa käytetään yllämainittuja Yleisiä käyttöehtoja sekä erityisehtoja.
Uutiskirjeen erityiskäyttöehdot
cosnova voi tarjota essence-kosmetiikkasivustojen käyttäjille mahdollisuuden tilata uutiskirje. Tällä tavoin cosnova tarjoaa mahdollisuuden vastaanottaa tietoa sähköpostitse. Palvelu on cosnovan sillä hetkellä voimassa olevien "essence-kosmetiikkasivustojen yleisten käyttöehtojen" alainen ja noudattaa "Uutiskirjeen erityiskäyttöehtoja":
Uutiskirjeen tilaamisen ehtona on se, että tilaaja suostuu rekisteröitymään. Tätä varten cosnova tarvitsee tilaajalta sähköpostiosoitteen. Tilaaja saa vapaasti antaa myös muita henkilötietoja. Tilaajalla ei ole oikeutta rekisteröitymiseen. cosnova pidättää oikeuden kieltäytyä rekisteröinnistä ilman erityistä syytä.
§ 2 Toimenpiteet
Uutiskirjeen tilaus aktivoidaan napsauttamalla aktivointiviestin mukana tulevaa linkkiä. Aktivointiviesti lähetetään, kun käyttäjä on täyttänyt uutiskirjeen rekisteröintilomakkeen. Aktivointiviestin tarkoitus on varmistaa, että käyttäjä on annetun sähköpostiosoitteen omistaja. Aktivointiviesti ei sisällä mainontaa. cosnova lähettää tilaajalle uutiskirjeen sähköpostitse säännöllisesti, yleensä kerran kuussa. Tilaajalla ei ole erillistä oikeutta tähän palveluun. cosnova pidättää oikeuden lakata lähettämästä uutiskirjettä väliaikaisesti tai pysyvästi ilman etukäteisilmoitusta. Tämä pätee erityisesti tilanteisiin, jossa uutiskirjepalvelun toimivuutta ei voida taata joko teknisistä (esim. virukset tietokonejärjestelmissä, laitteiston väärinkäyttö ja/tai ohjelmistoviat) tai lainsäädännöllisistä syistä.
§ 3 Tilauksen keskeytys
Käyttäjät voivat keskeyttää uutiskirjeen tilauksen koska tahansa napsauttamalla keskeytyslinkkiä, joka löytyy jokaisesta uutiskirjesähköpostista. Uutiskirjeen voi myös keskeyttää ottamalla yhteyttä cosnovaan postiosoitteessa: cosnova GmbH, Am Limespark 2, D-65843 Sulzbach. Vastaanotettuaan keskeytysilmoituksen cosnova poistaa tilaajan tallennetut henkilötiedot (katso myös "Uutiskirjeen erityiskäyttöehdot" § 5 sekä cosnovan yksityisyyskäytännöt osassa "Yleisiä huomioita tietoturvasta: tietoa henkilötietojen keräämisestä, käsittelystä ja käytöstä") ja lakkauttaa uutiskirjetilauksen ilman huolimattomuudeksi luokiteltavaa viivettä.
cosnova ei vastaa tiedonvälityksen virheistä, viiveistä tai keskeytyksistä johtuneista vahingoista, teknisen laitteiston ja uutiskirjepalvelun virheistä, virheellisestä sisällöstä, tietojen menetyksestä tai poistamisesta tai uutiskirjeen tilaamisen yhteydessä ilmenneistä viruksista tai vahingoista, elleivät vahingot ole johtuneet cosnovan, sen työntekijöiden tai alihankkijoiden tahallisesta teosta tai huolimattomuudesta.
§ 5 Tietoturva
cosnova on velvollinen noudattamaan tietoturvaan liittyviä lakisäädöksiä ja kunnioittamaan televiestinnän salassapitoa. Lisätietoja aiheesta cosnovan tietoturvakäytännöissä osassa “Yleisiä huomioita tietoturvasta: tietoa henkilötietojen keräämisestä, käsittelystä ja käytöstä". Rekisteröitymällä uutiskirjepalveluun tilaaja antaa suostumuksensa cosnovalle välitettyjen henkilötietojen keräämiseen, käsittelyyn ja käyttöön. Tilaaja voi koska tahansa peruuttaa suostumuksensa ja pyytää tietojensa poistamista keskeyttämällä uutiskirjeen tilauksen ilman erityiskuluja.
cosnova pidättää oikeuden tehdä muutoksia näihin "Uutiskirjeen erityiskäyttöehtoihin" koska tahansa ilman ennakkoilmoitusta. Tilaajan katsotaan antaneen suostumuksensa muutoksiin mikäli hän ei lähetä vastalausetta sähköpostitse 14 päivän kuluessa.
essencen "beauty friends -yhteisö" – säännöt
essence tarjoaa ja ylläpitää vuorovaikutusalustaa nimeltä "beauty friends -yhteisö" (jäljempänä "beauty friends -yhteisö").
Koska haluamme kaikkien tuntevan olonsa mukavaksi beauty friends -yhteisössä, on hyvin tärkeää, että beauty friends -yhteisön käyttäjät noudattavat tiettyjä sääntöjä. Säännöt pätevät kaikkiin beauty friends -yhteisön osiin.
Kaikkien beauty friends -yhteisön käyttäjien toivotaan lukevan ohjeet huolellisesti. Ne muodostavat pohjan kaikille käyttäjätoiminnoille ja sitovat kaikkia. Jos käyttäjä ei suostu noudattamaan sääntöjä, hän ei valitettavasti voi kuulua yhteisöön. Sääntöjen rikkomisella saattaa olla oikeudellisia seuraamuksia ja se voi myös johtaa käyttäjän pysyvään porttikieltoon foorumilta.
Alaikäiset käyttäjät saavat osallistua beauty friends -yhteisöön vanhempien/huoltajan erillisellä luvalla. Alle 13 -vuotiaat eivät saa osallistua. cosnova olettaa, että alaikäisillä käyttäjillä on vanhempien/huoltajan lupa osallistua yhteisöön.
Sääntö 1: rekisteröityminen
essencen trendiyhteisöön osallistuminen vaatii rekisteröitymisen.
Käyttäjän on annettava voimassaoleva sähköpostiosoite rekisteröityäkseen. Käyttäjän tulee myös keksiä käyttäjänimi ja salasana. Älä käytä oikeaa nimeäsi tai sen osia käyttäjänimessäsi.
Kaikki muu rekisteröintilomakkeessa annettava tieto on vapaaehtoista.
cosnova ei välitä sähköpostiosoitettasi kolmansille osapuolille ja käyttää sitä ainoastaan, mikäli vastaanottaa valituksia tai jos cosnovan on ilmoitettava sinulle näihin sääntöihin tehdyistä muutoksista. cosnova lähettää sinulle uutiskirjeen vain, jos olet erikseen suostunut vastaanottamaan sen.
Käyttäjät voivat peruuttaa rekisteröitymisensä milloin tahansa sisäänkirjautumisen jälkeenhttp://en.essence-beautyfriends.eu/login/ kohdassa “change my data”. cosnova myös pidättää oikeuden perua rekisteröitymisesi koska tahansa ilman erityistä syytä.
Sääntö 2: salasana
Käyttäjän salasana on salainen! Käyttäjien ei tule kertoa salasanaansa kenellekään. Salasanan voi vaihtaa koska tahansa kohdassa "change my data“.
Sääntö 3: henkilötiedot
cosnova pyytää ja odottaa, että käyttäessäsi beauty friends -yhteisöä et luovuta kenenkään käyttäjän tai muiden ihmisten henkilökohtaisia tietoja kolmansille osapuolille ja/tai millekään julkiselle keskustelupalstalle, joka on osa beauty friends -yhteisöä. Tämä koskee niin sukunimiä, osoitteita, puhelinnumeroja, sähköpostiosoitteita kuin viestipalvelutietoja kuten skype-tunnusta, icq-numeroa tai mns-osoitetta.
Sääntö 4: käyttäytyminen essencen trendiyhteisössä
cosnova odottaa beauty friends -yhteisön käyttäjien käyttäytyvän kohteliaasti ja reilusti muita kohtaan. Muun muassa haukkuminen, nimittely ja uhkailu on kielletty. Käyttäjien tulisi kohdella muita käyttäjiä samalla tavalla kuin toivoisi itseään kohdeltavan.
Linkit muille verkkosivuille on sallittu vain, jos kyseinen verkkosivu noudattaa näitä sääntöjä. cosnova ei vastaa muiden verkkosivujen sisällöstä. Jos käyttäjä huomaa linkin, joka johtaa loukkaavaa tai laitonta aineistoa sisältävälle verkkosivulle, cosnova toivoo käyttäjän ilmoittavan asiastacommunity@remove-this.essence.eu.
beauty friends -yhteisön pääasiallinen kieli on saksa. Jos käyttäjä haluaa kirjoittaa sivustolle tekstin muilla kielillä, hänen tulee lähettää yksityisviesti moderaattorille. cosnova lähettää asiasta kirjallisen suostumuksen, minkä jälkeen käyttäjä saa kirjoittaa tekstinsä. Käyttäjät voivat myös siirtyä toisten maiden keskustelupalstoille sivuilla näkyvien lippujen kautta.
essencen beauty friends -yhteisö ei ole tarkoitettu seuranhakuun. Jos käyttäjä haluaa kohdata kasvotusten chatissa tai keskustelupalstalla tapaamansa henkilön, hänen tulee keskustella asiasta vanhempiensa kanssa. Verkossa tavattuja henkilöitä ei tule kohdata yksin.
Sääntö 5: tekijänoikeudet, kolmansien osapuolten oikeudet
Käyttäjien tulee aina ottaa huomioon, että internetissä olevat kuvat ja tiedostot on yleensä suojattu tekijänoikeuksilla tai muilla oikeuksilla. Ennen kuin käytät kuvaa esimerkiksi profiilikuvanasi, varmista, että sinulla on oikeus tehdä niin. Jos lähetät valokuvia, varmista, että kaikki kuvassa esiintyvät ihmiset ovat antaneet suostumuksensa kuvan julkaisemiseen.
Jokainen käyttäjä on henkilökohtaisesti täysin vastuussa kaikista essencen beauty friends -yhteisöön lähettämistään viesteistä. cosnova valvoo essencen beauty friends -yhteisöä ja sääntöjen noudattamista vain satunnaisesti.
Jos käyttäjä havaitsee, että joku ei noudata sääntöjä, cosnova toivoo käyttäjän ilmoittavan vääränlaisesta käytöksestä välittömästi moderaattorille.
Sukupuoliahdistelusta ja muusta ahdistelusta ilmoitetaan poliisille.
cosnova saa vapaasti päättää viestien levityksestä ja poistaa niitä essencen beauty friends -yhteisöstä.
essencen beauty friends -sivustot käyttävät evästeitä (pieniä tiedostoja, jotka tallennetaan tietokoneellesi). Katso lisätietoja evästeistä kohdassa "Yleisiä huomioita tietoturvasta: tietoa henkilötietojen keräämisestä, käsittelystä ja käytöstä" § 4.1.
Kysymykset voi osoittaa meille täälläcommunity@remove-this.essence.eu.
Tämän sivuston operaattori
beauty friends -yhteisöä hallinnoi cosnova GmbH, Am Limespark 2, 65843 Sulzbach, Saksa.
versio: 07/18

References: § 2

§ 3

§ 4

§ 5

§ 6

§ 1
 § 2

§ 2

§ 3

§ 4

§ 5

§ 6

§ 7

§ 8

§ 9

§ 2

§ 3
 § 5

§ 5
 § 4